PRIJEDLOG

 Na temelju članka 78. Zakona o komunalnom gospodarstvu („Narodne novine“ br. 68/18., 110/18 i 32/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) na \_\_\_\_ sjednici održanoj dana \_\_\_\_ godine donijelo je

**O D L U K U**

**o izmjenama Odluke o komunalnom doprinosu**

Članak 1.

U Odluci o komunalnom doprinosu („Glasnik Zagrebačke županije“ br. 43/18. i 29/20), u članku 4. stavku 4. alineji 2. riječ „kunama“ mijenja se i glasi „eurima“.

Članak 2.

 Članak 8. mijenja se i glasi:

„Članak 8.

 Utvrđuje se jedinična vrijednost komunalnog doprinosa po m3 građevine po vrsti objekata i uređaja komunalne infrastrukture i po pojedinim zonama, određena u eurima po m3 građevine, a u izuzetnim slučajevima po m2 tlocrtne površine.

|  |  |  |  |  |  |
| --- | --- | --- | --- | --- | --- |
| ZONA | I | II | III | IV | V |
| EUR/m³ | 8,00 | 3,30 | 2,60 | 2,00 | 1,30 |

Članak 3.

 Članak 28. mijenja se i glasi:

„Članak 28.

 U postupku ozakonjenja nezakonito izgrađenih zgrada stambene ili druge namjene (osim zgrada poljoprivredne namjene), hrvatskom branitelju iz Domovinskog rata bez obzira na status, koji živi u stambenoj zgradi koja se ozakonjuje, kao i njegovim članovima uže obitelji u istom kućanstvu, iznos izračunatog komunalnog doprinosa iz članka 26. ove Odluke se umanjuje se za 50 %.

 U postupku ozakonjenja nezakonito izgrađenih zgrada stambene ili druge namjene (osim zgrada poljoprivredne namjene), hrvatski ratni vojni invalidu iz Domovinskog rata, koji živi u stambenoj zgradi koja se ozakonjuje, kao i njegovi članovi uže obitelji u istom kućanstvu, oslobađa se od plaćanja izračunatog komunalnog doprinosa iz članka 26. ove Odluke.

 Status hrvatskog branitelja i hrvatskog ratnog invalida dokazuje se potvrdom nadležnog Ministarstva, a status člana uže obitelji i člana istoga kućanstva odgovarajućim ispravama i izjavama.“

Članak 4.

 U članku 29., stavak 1. mijenja se i glasi:

 „U postupku ozakonjenja nezakonito izgrađenih zgrada stambene ili druge namjene, te zgrada poljoprivredne namjene, obveznik komunalnog doprinosa čiji su svi članovi zajedničkog kućanstva u dobi iznad 65 godina, bez prihoda ili s prihodom do 200,00 EUR po članu, oslobađa se plaćanja komunalnog doprinosa u cijelosti kada je vlasnik odnosno suvlasnik nezakonito izgrađenih zgrada.“

Članak 5.

Ova Odluka stupa na snagu osmi dan od objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA:

URBROJ:

Križ,

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić